Tensha-en

Tensha-en (天赦園) nopo nga iso taman Jipun i poinladsong id kakadayan Uwajima, Ehime ponong kabaatan do Istana Uwajima id pulau Shikoku. Winonsoi ii do Date Munetada, daimyō koturu do Uwajima Domain, ontok toun 1866, om iso mantad taman kolimpupuson i winonsoi songulun daimyō. 

 Sajara 
Ontok toun 1672, daimyō koduo do Uwajima, i Date Munetoshi, menambak tanah id sampapaing do Uwajima Castle montok momonsoi iso istana disan rahat, i nosiliu do tapak taman diti. Date Munetada, i mongigit buruon doid timpu di anarau kopio, minomonsoi iso "Istana Kabaatan" id tapak diti sabaagi vila koundarangan dau. Tensha-en nopo nga iso poomitanan konsep kokitanan noolos (Japanese: 借景, shakkei), i popokito kogingohon Nulu Onigajo om konuluhon id posorili dii. Kiwaa nogi o kolam id taman diti i kaagal-agal do kanji montok 'ginawo' (心) om haro iso linimput kaligrafi i pinungaranan do "Harusametei" (春雨亭) id tanga-tanga do taman. Poinladsong ii misampapaing do Muzium Date Kakadayan Uwajima, ponong kabaatan kotonobon do Istana Uwajima.

 Ponokosangai koizaai 
Ngaran nopo do taman diti nga naanu mantad iso hiis kanshi i sinuat di Date Masamune (馬上少年過　世平白髪多　残躯天所赦　不楽是如何), i sumuku do kinoyonon mokiani koompunan mantad tawan (syurga). Kalapas kotombuluyan Maharaja Hirohito om Rani Nagako ontok 1966, nookunan o Tensha-en sabaagi Kinoyonon Kokitanan Ogingo Kabansaan ontok toun 1968. Lobi duo nohopod spesie poring, tusak wisteria om iris id suang taman diti. Sunsuyon melengkung i kadarapas do kolam ointutunan miampai nobori-fuji, wisteria rumoloi, i nosiliu kagayat do tutumombului ontok wulan Ngiop ontok di mungakya o tusak dau.

 Noputan labus 

Uwajma Tourist Information official home page

 Sukuon